Zweiter Kappelerkrieg - Alemannische Wikipedia

# Zweiter Kappelerkrieg

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Zweite Kappelerchrieg«

D Schlacht bi Kappel 11.10.1531
Tagsatzig im Badener Rathuus im Jahr 1531

Dr Zweiti KappelerChrieg isch d Fortsetzig vom Erschte Kappelerchrieg, wo 1529 ohni Kampfhandlige mitem Erschte Kappeler Landfride beendet worde isch.

Bi de Kappeler Chriege handlets sich um di erschte europäische Religionschriege. Di zwei Chriege sind dur di reformierte Kantön under dr Füehrig vo Züri mit em Reformator Zwingli gege di fünf innere katholische Orte gfüehrt worde.

D Abmachige vom erschte Kappeler Landfride händ nöd lang ghebet. Wesentliche Iifluss hät d Entwicklig in Düütschland ghaa. D Beschlüss vom Augsburger Riichstag (Confessio Augustana) händ zu Misstraue zwüsched dr alt- und neugläubige Partei i dr Schwiiz gfüehrt. Iimischige i d Glaubesverhältnis vo de gegnerische Gebiet händ die Haltig verschtärcht. Züri isch vorgworfe worde, es welli sich neui Gebiet iiverliibe. Wo di katholische innere Orte d Hilf im Müsserchrieg verweigeret händ, hät dr Zürcher Reformator Zwingli uf en neue Waffegang drängt. Di im chrischtliche Burgrecht verbündete Orte sind zrugghaltend blibe und händ einzig e Lebesmittelschperri gege di innere Orte verhängt, woruuf die am 9. Oktober 1531 Züri de Chrieg erchlärt händ. I dr Schlacht bi Kappel händ di isolierte und schlecht gfüehrte Zürcher am 10. Oktober 1531 e Niderlaag erlitte. De Zwingli isch i dere Schlacht gfalle.

I dr drizeeh Taag schpäter schtattfindende Schlacht am Gubel isch dr Chrieg endgültig zugunschte vo de katholische Ort entschide und Fridesverhandlige iigleitet worde. Mit em Zweite Kappeler Landfride isch dr Zweiti Kappelerchrieg beendet und eso di wiiteri Uusbreitig vo dr Reformation i dr düütsche Schwiiz beendet worde.

Der Artikel basiert uf ´ra freie Ibersetzung vum Artikel „Zweiter Kappelerkrieg“ us dr dytsche Wikipedia.

Vun "http://als.wikipedia.org../../../z/w/e/Zweiter_Kappelerkrieg_a4ac.html"

Kategori: Schwiizer Gschicht

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Polski